A házassági névviselési forma – a házasság fennállása alatt, illetve annak megszűnése után – az érintett kérelmére módosítható. A házassági név módosítására irányuló eljárás lefolytatására bármelyik anyakönyvvezető illetékes, de a kérelmet csak abban az esetben tudja azonnal teljesíteni, ha a házasságkötést a házasságkötés helye szerinti anyakönyvvezető már rögzítette az elektronikus anyakönyvi rendszerben. A 2014. július 1-jétől elektronikus anyakönyvezés van, ettől az időponttól minden anyakönyvi esemény szerepel a rendszerben. A házassági névviselési forma megváltoztatása iránti kérelem illetékmentes. A névváltoztatási szándékról az anyakönyvvezető jegyzőkönyvet vesz fel. Az anyakönyvvezető a változást a kérelem teljesítése után az elektronikus anyakönyvi bejegyzésben feljegyzi és a személyi adat- és lakcímnyilvántartásban is átvezeti. A szükséges dokumentumok: kérelmező személyazonosságát igazoló okmánya (érvényes személyazonosító igazolvány vagy érvényes útlevél + személyi azonosítót és lakcímet igazoló hatósági igazolvány) házassági anyakönyvi kivonat, elvált családi állapot esetén jogerős bírósági ítélet a kérelmező születési anyakönyvi kivonata A gyors és hatékony ügyintézés érdekében kérjük telefonon egyeztessen időpontot az ügyintézővel. Nyomtatványok, letöltendő dokumentumok:   Eljárási illeték: illetékmentes Eljárási határidő: 10 nap Szervezeti egység: Általános Igazgatási Csoport Ügyintéző: Nagy Tünde Ivett